laion/Wikipedia-Exotic huggingface dataset:
כלכלת ניגריה

ניגריה היא מהמדינות העניות ביותר באפריקה. פחות משישים אחוזים מתושבי המדינה מתגוררים בבתים המחוברים למים זורמים, או זוכים לשירותי תברואה בסיסיים. עונייה של ניגריה נובע בעיקר מניהול לקוי מאוד של כלכלת המדינה ושחיתות של המעמד השליט. זאת על רקע גידול מתמיד בהיקף התל"ג שבשנת 2014 עבר את התל"ג של דרום אפריקה. בשנים 2011-2015 בתפקיד שר האוצר בעל סמכויות נרחבות כיהנה נגוזי אוקונג'ו-איוולה. במהלך הכהונה היא ניסתה להעביר מספר רפורמות כלכליות לרבות הקטנת הסובסידיות ומעבר חלקים של תקציב המדינה למימון פרויקטים. כ- 60% מתושבי ניגריה עוסקים בחקלאות ועיבוד הקרקע נעשה באמצעים פרימיטיביים, ועל כן התפוקה נמוכה מאוד ומשמשת ברובה לפרנסת החקלאי עצמו ובני משפחתו. הקרקע לגידולי חקלאות מועטה, ומתחלקת לחלקות הולכות וקטנות, בשל הריבוי הטבעי הגדול של האוכלוסייה. ענפי החקלאות הנפוצים הם: קנה סוכר, מניהוט (קסאווה), דקל ומוצריו (שמן דקלים, תמרים), קפה, בוטנים, תירס, קוקוס, בננות, כותנה, אורז וקאוצ'וק ממנו מיוצר גומי. בצפון המדינה עוסקים החקלאים גם בגידול משק חי: בקר וצאן. המשק האוטארקי (שתפוקתו מיועדת לצריכה עצמית), מאלץ את ניגריה לייבא מזון מבחוץ. הקרקע המצטמצמת יוצרת תהליך של עיור, הכולל את עזיבת הצעירים לעיר לצורך פרנסה והזדקנות של האוכלוסייה הכפרית. בערים קמו שכונות עוני הבנויות פח, בדים או בוץ. תושבי שכונות אלו אינם זוכים לשירותי תברואה, חינוך וכדומה. רק מיעוט קטן מאוד חי בעושר. עם זאת, המדינה עשירה במשאבי טבע כגון נפט, פחם, זהב, כסף, עופרת, אבץ ועוד. המדינה מפיקה גם את מחצב הקולומביט, ממנו מפיקים את היסוד קולומביום המשמש לסגסוגות פלדה בלתי חלידות (90% מהתפוקה העולמית של מחצב זה מקורה בניגריה). כמו כן לניגריה גם מכרות בדיל גדולים בדרום המדינה. ניגריה חברה באופ"ק, ארגון המדינות המפיקות נפט. 95% מההכנסות במטבע חוץ של ניגריה נובעות מענף הנפט וכך גם 20% מהתוצר הלאומי הגולמי. עתודות הנפט, ברובן בחבל ביאפרה, אינן מנוצלות בצורה יעילה על מנת להעלות את רמת החיים ולתרום לצמיחה כלכלית, ומיעוט קטן בלבד באוכלוסייה נהנה מהרווחים. ניגריה גם מפיקה ומייצאת פחם בכמויות מוגבלות. המטבע הלאומי הוא נאירה (סימול בינלאומי NGN - Nigerian Naira). שערו של המטבע ליום 4 בפברואר 2015 הוא 199 נאירה לדולר. בעיר לגוס פועלת הבורסה הניגרית (סימון בינלאומי NSE) שהיא פעילה, מפותחת, ומודרנית למדי. המחזור היומי בבורסה נע בין 800 מיליון למיליארד וחצי נאירה ליום. להקטנת שחיתות שלטונית בשנת 2003 הוקמה הוועדה לפשעים פיננסיים כלכליים מדיה וקבצים בנושא כלכלת ניגריה בוויקישיתוף ניו יורק טיימס, ניגריה סובלת מחום ולחות. הוספת מזגנים רק תחריף את המשבר, באתר הארץ, 1 באוקטובר 2024 תוצאות המסחר בבורסה הניגרית
נפוליאון ואני

נפוליאון ואני (באיטלקית: N (Io e Napoleone)‏) הוא סרט קולנוע איטלקי-צרפתי-ספרדי שיצא לאקרנים בשנת 2006. הסרט בוים על ידי פאולו וירזי. עלילת הסרט עוקבת אחר מרטינו פפוצ'י (המגולם על ידי אליו ג'רמנו), מורה המתעב את נפוליאון בונפרטה ורוצה לרצחו כנקמה על כל המתים במלחמות נפוליאון, לאור הגעתו של נפוליאון לגלות באי אלבה. פפוצ'י מתמנה לתפקיד היומנאי של נפוליאון ומנסה מספר פעמים לרצוח את נפוליאון. הנסיבות מכשילות אותו בכל פעם (המשרתת מירלה (המגולמת על ידי פרנצ'סקה אינודי), האוהבת את המורה, מחביאה לו את האקדח; שומר הראש של נפוליאון לוקח ממנו את כלי הנשק) והוא לומד לאהוב ולחבב את נפוליאון, ולבסוף אף מכשיל בעצמו ניסיון התנקשות בנפוליאון. המתנקש הוא מורהו של פפוצ'י ונפוליאון מבטיח שלא יוצא להורג, אולם חוזר בו. פפוצ'י מנסה שוב לרצוח את נפוליאון, אולם זה נמלט מהאי בדרכו לפריז עם אהובתו של פפוצ'י – הברונית (המגולמת על ידי מוניקה בלוצ'י). פפוצ'י המאוכזב נותר באי ונושא לאישה את המשרתת מירלה. "נפוליאון ואני", במסד הנתונים הקולנועיים IMDb (באנגלית) "נפוליאון ואני", באתר AllMovie (באנגלית) "נפוליאון ואני", באתר Rotten Tomatoes (באנגלית) "נפוליאון ואני", במסד הנתונים הקולנועיים KinoPoisk (ברוסית)
סוחוי Su-35

סוחוי Su-35 (ברוסית: Су-35, קוד דיווח נאט"ו: "פלנקר-אי"; "Flanker-E") הוא מטוס קרב רוסי רב-משימתי לכל מזג אוויר, שפותח במהלך שנות ה-80 של המאה ה-20 על ידי חברת סוחוי כשיפור ושדרוג כולל של ה-סוחוי-27. אב הטיפוס הראשון של המטוס הוצג לקהל במהלך הסלון האווירי בפארנבורו של שנת 1992. דגם חדש יותר של ה-סוחוי-35 הוצע במהלך תערוכת MAKS 2007 על ידי חברת סוחוי. הדגם נקרא "סוחוי-35BM" ובו אוויוניקה וביצועים משופרים לעומת דגם ה-סוחוי-35. המטוס פותח כשדרוג ל-Su-27, ואכן, שני המטוסים כמעט זהים מבחוץ. ל-Su-35 זנב מעט גבוה יותר, חיישן האינפרא אדום נמצא מימין לקוקפיט ולא ישר לפניו, וגם החרטום קצת שונה. אך למעשה, כמעט כל המערכות הוחלפו: הוחלף המכ"ם לדגם מתקדם וחזק יותר, הקוקפיט הפך לדיגיטלי וחכם, והמטוס צויד במערכות הגנה מתקדמות. המטוס נכנס לשירות בחיל האוויר הרוסי בשנת 2014. 4 מטוסים נשלחו לסוריה, לסייע בקרבות חיל האוויר הרוסי מפעיל מטוסים כאלה בפלישה לאוקראינה. לפי אוקראינה המטוסים משמשים למשימות יירוט ועליונות אווירית. חיל האוויר האוקראיני הפיל לפחות 2 מטוסים. למטוס 12 נקודות תלייה חיצוניות וביכולתו לשאת חימוש במשקל כולל של 8000 ק"ג. כמו כן, על המטוס מותקן תותח 30 מ"מ עם 150 פגזים. אמצעי החימוש אותם יכול המטוס לשאת ולשגר כוללים: טילי א"א וימפל R-73 מונחי חום. טילי א"א וימפל R-27 מונחי מכ"ם. טילי א"א RVV-AE מונחי מכ"ם. טילי א"ק X-29L/T טילי א"ק X-31 טילי א"ק X-59M פצצות מצרר РБК-500 פצצות חכמות ФАБ-150,ФАБ-250,ФАБ-500 וכוורות טילים с-8 ,с-13 ,с-25 Su-27M/Su-35 - דגם חד מושבי Su-35UB - דגם דו מושבי מבצעי ולאימון. בעל מייצב אנכי גבוה יותר ומכלי דלק קדמיים דומים לאלו של הסוחוי 30. Su-35BM/Su-35S - דגם חד מושבי עם שיפורים באוויוניקה ועוד שדרוגים. זהו הדגם שחיל האוויר הרוסי הזמין. Su-35K - דגם ה-Su-35S לייצוא. רוסיה רוסיה: חיל האוויר הרוסי - מפעיל מעל ל-100 יחידות הודו הודו: חיל האוויר ההודי - מפעיל מספר טייסות ונצואלה ונצואלה: חיל האוויר של ונצואלה - הזמין 24 מטוסי Su-35. הרפובליקה העממית של סין הרפובליקה העממית של סין: חיל האוויר הסיני - 48 Su-35S בשימוש. מצרים מצרים: חיל האוויר המצרי -Su-35S בהזמנה. איראן איראן: ב-11 במרץ 2023, הושלם חוזה לרכישת מטוס הקרב Su-35 מדיה וקבצים בנושא סוחוי Su-35 בוויקישיתוף ביצועים של סוחוי 35 באתר צופר מיג נגד מיג: איך תעצור אוקראינה את חיל האוויר הרוסי? | כלכליסט, באתר calcalist, ‏2022-02-04 רוח הרפאים של קייב: טייס קרב אוקראיני מדהים או אגדה רוסית? | כלכליסט, באתר calcalist, ‏2022-02-28 רויטרס (2022-03-03). "תעלומה בשמי אוקראינה: איפה חיל האוויר הרוסי?". Ynet. נבדק ב-2022-03-07. https://www.israeldefense.co.il/he/node/43606 דין שמואל אלמס, ‏רוסיה מוכרת לאיראן 24 מטוסים, ומציבה לישראל אתגר חדש, באתר גלובס, 6 במאי 2024 ערך זה הוא קצרמר בנושא כלי טיס צבאיים. אתם מוזמנים לתרום לוויקיפדיה ולהרחיב אותו.
קווינטוס נסידיוס

קווינטוס נסידיוס (בלטינית: Quintus Nasidius) היה איש צבא רומי שפעל בשלהי תקופת הרפובליקה. לא הרבה ידוע על מוצאו של נסידיוס, היסטוריונים מודרניים משערים שהוא מוזכר בכתביו של מרקוס טוליוס קיקרו כלוקיוס ויסידיוס. על פי קיקרו הוא היה בן למשפחה ממעמד הפרשים, אשר סייע לו לדכא את קשר קאטילינה בשנת 63 לפנה"ס, וכן סייע לו בגיוס חיילים לקרב מוטינה כנגד מרקוס אנטוניוס בשנת 43 לפנה"ס. כשפרצה מלחמת האזרחים בין יוליוס קיסר לפומפיוס נסידיוס צידד בפומפיוס ונשלח על ידו בשנת 49 לפנה"ס עם צי של שש עשרה ספינות לסייע להתגוננותה של מסיליה (כיום מרסיי שבצרפת) שהייתה נתונה במצור על ידי דקימוס יוניוס ברוטוס אלבינוס. ניסיונו להסיר את המצור נכשל והוא הובס על ידי ברוטוס והוכרח להימלט לאפריקה. אחרי שקיסר כבש את אפריקה נסידיוס נמלט להיספניה (כיום ספרד) והצטרף לשני בניו של פומפיוס, גנאיוס וסקסטוס. לאחר תבוסתם הוא הצטרף לסקסטוס בסיקיליה (כיום סיציליה) ששם הוא המשיך לשרת בציו של סקסטוס כאחד ממפקדיו החשובים ביותר. לאחר תבוסתו של סקסטוס על ידי מרקוס ויפסניוס אגריפה בקרב מילאי ונאולוכוס בשנת 36 לפנה"ס נסידיוס נטש את מפקדו וערק לצידו של מרקוס אנטוניוס. נסידיוס המשיך לשרת בנאמנות את אנטוניוס כשמלחמת האזרחים בינו לבין אוקטביוס פרצה. הוא הגן על פטרס שביוון אולם כתוצאה מתבוסתו על ידי אגריפס העיר נפלה לידיו של אוקטביוס. ויליאם סמית, מילון לביוגרפיה ומיתולוגיה יוונית ורומאית, 1849, כרך 2 עמ' 1142 בכתביו של יוליוס קיסר הוא נקרא לוקיוס, אך אצל דיו קסיוס ועל גבי מטבעות שמו הוא קווינטוס.
דיני רכוש

האם התכוונתם ל... דיני רכוש – חוקים העוסקים בבעלות ברכוש (קניין). דיני רכוש (סרט) – סרט קולנוע בשם זה.
דיני רכוש (סרט)

דיני רכוש (בצרפתית: Nue propriété) הוא שמו של סרט קולנוע צרפתי שיצא לאקרנים בשנת 2007 בבימויו של יואכים לאפוס. הסרט עוקב אחרי פסקל (המגולמת על ידי איזבל הופר) שמגדלת את שני ילדיה התאומים האחאיים, תיירי (המגולם על ידי ז'רמי רנייה) ופרנסואה (המגולם על ידי יאניק רנייה), בחווה כפרית לאחר גירושיה מבעלה. הבעל נישא לאישה אחרת, ופסקל מנסה לשקם את חייה, מסרבת להתיר לבעלה הגרוש להיכנס לחווה ומנסה לקיים מערכת יחסים עם שכנה, יאן (המגולם על ידי כריס קופנס). יאן ופסקל מתכננים להקים בית מלון קטן ומסעדה, אולם לצורך זה עליה למכור את החווה שנמצאת למעשה בבעלות שני ילדיה. פרנסואה ותיירי מקיימים בתחילת הסרט מערכת יחסים אינטימית וחברית (הם משחקים יחד, מתקלחים יחד ורבים כל הזמן) ובהמשך, בשל הסכמתו של פרנסואה למכירת הבית והתנגדותו של תיירי מתחילים להתרחק זה מזה ולריב. בסופו של הסרט עוזבת פסקל את ילדיה בבית, ופרנסואה ותיירי מתחילים לריב - ריב שמסתיים בפציעה קשה של פרנסואה שעלולה להביא למותו. דיני רכוש, סרטו השלישי של לאפוס, הוקרן בפסטיבלים רבים, בהם פסטיבל ונציה, פסטיבל טורונטו, פסטיבל רוטרדם, פסטיבל הונג קונג ופסטיבל הסרטים הבינלאומי חיפה. לאפוס היה מועמד בשל סרט זה לפרס אריה הזהב בפסטיבל ונציה, ואף זכה בפרס סיגניס בפסטיבל זה. "דיני רכוש", במסד הנתונים הקולנועיים IMDb (באנגלית) "דיני רכוש", באתר נטפליקס "דיני רכוש", באתר AllMovie (באנגלית) "דיני רכוש", באתר Rotten Tomatoes (באנגלית) "דיני רכוש", באתר Box Office Mojo (באנגלית) "דיני רכוש", באתר Metacritic (באנגלית) "דיני רכוש", באתר אידיבי "דיני רכוש", במסד הנתונים הקולנועיים KinoPoisk (ברוסית)
רשתית תוך-פלזמית

הרשתית התוך-פלזמית (וכן הרשתית האנדו-פלזמית או הרשת האנדופלזמתית; אנגלית: Endoplasmic reticulum, ‏ ER) היא אברון הנמצא בציטופלזמה ומהווה מדור תאי מסועף מאוד בעל פעילויות ייחודיות. היא חלק ממערכת אנדוממברנה שכוללת גם את מעטפת הגרעין, מערכת גולג'י, ומספר אברונים נוספים ואחראית על ייצור, פרוק שינוי והובלה של חלבונים ושומנים הן בתוך התא והן אל מחוץ לתא. בנוסף, הרשתית התוך פלזמית לוקחת חלק בוויסות עוצמת הקשרים שבין תאי העצב, כלומר בניהול תהליכי הלמידה באדם. הרשתית התוך-פלזמית מצויה בכל היצורים האיקריוטיים הן ביצורים חד-תאים והן ביצורים רב תאיים. ביצורים רב תאיים היא מצויה ברוב סוגי התאים אך אינה מצויה בחלקם - לדוגמה אצל יונקים, היא אינה קיימת בתא דם אדום ובתא זרע. ניתן להבחין בין שני אזורים של הרשתית התוך-פלזמית: האזור המחוספס (הרשתית התוך-פלזמית המחוספסת, rER): האזור המחוספס נקרא כך משום שריבוזומים רבים נקשרים לממברנה החיצונית שלו ונותנים לה מראה מחוספס. בדיקה השוואתית של ריבוזומים חופשיים בציטוזול עם אלו הקשורים לממברנת הרשתית הראתה שאין הם שונים, אלא זהים לחלוטין. הריבוזומים הקשורים לממברנת הרשתית כוונו אליה בגלל שרשרת קודונים מיוחדת שמופיעה בתחילת החלבון שאותו הם מתרגמים. כמו כן, סינתזת החלבונים נעשית על גבי הריבוזומים באותה דרך בה היא נעשית בציטוזול. תפקידה העיקרי של הרשתית המחוספסת הוא ייצור חלבונים לשם הפרשה. האזור החלק (הרשתית התוך-פלזמית החלקה, sER): האזור החלק הוא המשכו של האזור המחוספס והוא אינו נושא ריבוזומים. מדור זה עוסק בפעילות אנזימטית ספציפית לרקמה מסוימת. כך, למשל, בשחלות ובאשכים, מיוצרים באזור החלק של הרשתית התוך-פלזמית הורמונים על בסיס כולסטרול. כמו כן הרשת החלקה פעילה בפרוק רעלים וניטרולם. הרשתית התוך-פלזמית המחוספסת משתתפת ביצירת חלבונים בדרכים שונות מסינתזת הפפטיד: קיפול ו"בקרת האיכות" הן על הסינתזה והן על קיפול החלבונים המופרשים אל מחוץ לתא או מעוגנים לקרום תא מצדו החיצוני. הוספות של סוכרים שונים ועיבודם: חומצות אמינו מסוימות, או רצף ספציפי שלהן יכולים להוות סימן להוספת סוכרים בתוך הרשתית התוך-פלזמית המחוספסת. סוכרים אלו דרושים לפעילותו התקינה של החלבון, לדוגמה: ישנם סוכרים המשמשים כ"עוגן" לחלבון ויקשרו אותו לקרום התא. בנוסף להוספת הסוכרים מתבצעים תהליכי עיבוד שונים לאותם סוכרים. הרשתית התוך-פלזמית החלקה פעילה בסינתזה של שומנים וגם בתהליכים נגד רעליים. לדוגמה, כאשר חודר לגוף פנו-ברביטול (סוג של רעל), נוצרות כמויות גדולות של חומרים נגד רעליים ושטח הפנים של האזור החלק גדל מאוד, אך לאחר סילוק החומר מהגוף, השטח מצטמצם שוב. הרשתית החלקה משתתפת בסינתזה של הורמונים מקבוצת הסטרואידים, כגון הורמוני מין, וניתן להביא כדוגמה את האשכים בהם יש הרבה רטיקולום חלק, שבממברנות שלו מצויים אנזימים המעורבים בסינתזת ההורמונים. הרשתית התוך-פלזמית מצויה בכל התאים של יצור איקריוטי, אך ישנם תאים עשירים יותר בה, כגון תאים בכבד, בלוטות בלבלב ובלוטות ארס בנחשים. התאים בהם נפח הרשתית גדול יותר הם בדרך כלל תאים הפעילים ביצירת חלבונים המיועדים להפרשה. בתאים כמו תאי שריר, המייצרים חלבונים, החלק של הרשת המחוספסת גדול יותר, ואילו בתאי כבד המנטרלים רעלים הרשת החלקה היא דומיננטית יותר. [1] רשתית תוך-פלזמית - ER תפקיד ה-ER בוויסות הקשרים שבין תאי עצבים (אורכב 16.09.2009 בארכיון Wayback Machine) מגזין מכון ויצמן, ‏דרכים צדדיות, באתר "הידען", 25 באוגוסט 2013 רשתית תוך-פלזמית, באתר אנציקלופדיה בריטניקה (באנגלית)
שאווה הצפונית (אמהרה)

שאווה הצפונית הוא מחוז במדינת אמהרה שבאתיופיה נקרא על שם המחוז והממלכה לשעבר שאווה. גובל בצפון מזרח במחוז אורומיה שבאמהרה, בצפון במחוז דרום וולו, במערב ובדרום במדינת אורומיה ובמזרח במדינת עפר. עד שנת 1991 נכלל במחוז שאווה אחד מהמחוזות ההיסטוריים של אתיופיה. עיירות וערים במחוז כוללות את אנקובר בירת ממלכת שאווה לשעבר, דברה ברהן המרכז המנהלי של הנפה ושאווה רובית. הנקודה גבוהה באזור היא הר אבאי מאדה (4012 מטרים), פסגות בולטות אחרות כוללות הר מגזז. בימי הביניים ועד 1991 היה חלק מהמחוז היסטורי, שאווה, שהייתה חלק מהאימפריה האתיופית. עם התמוטטות הסופית של השלטון המרקסיסטי ב-1991 המחוז חולק בין אמהרה, אורומיה, עפר ומדינת האומות, הלאומים ועמי הדרום על פי המוצא האתני של תושביו. התושבים האמהרים של המחוז סופחו למדינת אמהרה וכך נוצר המחוז. המחוז מחולק ל-22 נפות ולעיר דברה בהרן שהיא במעמד נפה. מדיה וקבצים בנושא שאווה הצפונית בוויקישיתוף
קתדרלת באייה

קתדרלת באייה (בצרפתית: Cathédrale Notre-Dame de Bayeux) היא קתדרלה קתולית בעיר באייה, היא מושב הבישוף של באייה ובמקור הכילה את שטיח באייה המפורסם. הקתדרלה משלבת בין אדריכלות נורמנית ואדריכלות רומנסקית לאדריכלות גותית מוקדמת ומאוחרת. אתר הקתדרלה הכיל מקדשים עוד מהתקופה הרומית. הקתדרלה הנוכחית נחנכה ב-14 ביולי 1077 בנוכחות ויליאם הכובש. שם אילץ ויליאם את הרולד גודווינסון להישבע, דבר שהוביל לכיבושה של אנגליה בידי נורמנדי. הספינה הראשית בנויה עם קשתות חצי-עגולות האופייניות לרומנסק ואילו בית המקהלה בנוי עם קשתות מחודדות האופייניות לגותיקה. המבנה עבר במהלך השנים שיפוצים ושינויים בסגנון הגותי שכללו הוספת תמיכות דואות וחזית מערבית עם צריחים מחודדים בצורת פירמידות חלקות עם צריחונים מסביבם. המגדל המרכזי נבנה במאה ה-15 ועוטר בצריח מחודד עם כיפה מהמאה ה-19. החזית המערבית בית המקהלה הגותי הספינה הראשית הרומנסקית בית המקהלה הגותי חלון ויטראז' בצד הדרומי של הספינה ציור קיר בקריפטה ציור קיר בקריפטה מבט על האפסיס מדיה וקבצים בנושא קתדרלת באייה בוויקישיתוף אתר האינטרנט הרשמי של קתדרלת באייה תמונות של קתדרלת באייה(הקישור אינו פעיל) מידע ותיאור הקתדרלה(הקישור אינו פעיל), ב-Iexplore מיקום
מכבי חיפה (פירושונים)

האם התכוונתם ל... אגודת מכבי חיפה – אגודת ספורט שההיסטוריה שלה שלובה בתולדות היישוב העברי בחיפה, למן תחילת המאה ה-20 מכבי חיפה (כדורגל) – מועדון הכדורגל של אגודת מכבי חיפה מכבי חיפה (כדורסל) – מועדון הכדורסל של אגודת מכבי חיפה מכבי חיפה (שחייה) – מועדון השחייה של אגודת מכבי חיפה מכבי חיפה (כדורמים) – מועדון הכדורמים של אגודת מכבי חיפה, נחשב מהמובילים בישראל
פיליסטוס

פיליסטוס (ביוונית: Φίλιστος; ‏432 לערך – 356 לפנה"ס) היה היסטוריון יווני איש סיקיליה. הוא נולד בסירקוסאי והיה תומך נאמן ויועץ של דיוניסיוס הראשון טיראן סירקוסאי ושל בנו ויורשו דיוניסיוס השני. חיבורו על תולדות סיקיליה עד המאה ה-4 לפנה"ס ועל תקופת שלטונם של שני הדיוניסים אבד ושרדו ממנו פרגמנטים בלבד. פיליסטוס, מעשירי סירקוסאי, נמנה עם תומכי דיוניסיוס. קודם תפיסתו את השלטון בסירקוסאי מתח דיוניסיוס ביקורת על האופן בו ניהלו הסטרטגוי של העיר את המערכה נגד הקרתגים. כשקנסה האספה את דיוניסיוס על דברי ההמרדה שלו התערב פיליסטוס ושילם את קנסותיו, כשהוא מבטיח כי יוסיף לשלמם כל אימת שהאסיפה תטילם עליו. בתמיכת פיליסטוס הצליח דיוניסיוס לתפוס את השלטון בסירקוסאי. ב-386 לפנה"ס נישא פיליסטוס לבתו של לפטינס, אחייניתו של דיוניסיוס. מאחר שלא נועץ בו בעניין הנישואים, חשד דיוניסיוס בפיליסטוס כי הוא רוקם עם גיסו קשר להפילו, ולכן היגלה אותו מן העיר. הוא התיישב בסיבאריס, אך לאחר זמן עבר אל אדריה, בה נשאר עד מותו של דיוניסיוס (366 לפנה"ס). בעת שהותו באדריה כתב פיליסטוס את תולדות סיקיליה באחד-עשר ספרים. פיליסטוס נקרא לשוב על ידי דיוניסיוס הצעיר, והוא שכנעו להיפטר מאפלטון ומדיון. כשהפליג דיון מזקינתוס כדי להשתלט על סירקוסאי (356 לפנה"ס), הציב דיוניסיוס הצעיר את פיליסטוס בפיקוד הצי המלחמתי. לאחר קרב ים ממושך כותרה אונייתו. פיליסטוס שלח יד בנפשו על סיפונה, כדי לא לעמוד למשפט בני עירו. חיבורו של פיליסטוס על ההיסטוריה של סיקיליה באחד עשר ספרים נחלק לשניים: החלק הראשון (ספרים 1-7) גולל את תולדות האי מימי קדם ועד נפילת אקרגס (אגריג'נטו) לידי הקרתגים ב-406 לפנה"ס. החלק השני עסק בהיסטוריה של דיוניסיוס הראשון ושל דיוניסיוס השני עד שנת 363 לפנה"ס. אשרי, דוד. קניין לדורות – היסטוריונים יוונים וכתיבת היסטוריה ביוון וברומא. ערכה: דבורה גילולה. ירושלים, הוצאת הספרים ע"ש י"ל מאגנס, תשס"ד. מדיה וקבצים בנושא פיליסטוס בוויקישיתוף פיליסטוס, באתר אנציקלופדיה בריטניקה (באנגלית)
האסופית (אנימה)

האסופית (ביפנית: 赤毛のアン; באנגלית: Anne of Green Gables) היא סדרת אנימה יפנית משנת 1979, המבוססת על הרומן הראשון מאת הסופרת הקנדית לוסי מוד מונטגומרי – "האסופית". איסאו טקהאטה (Isao Takahata), מפיק הסדרה, בסס אותה ככל האפשר אל הסיפור המקורי, כך גם הסדרה מתרחשת בסוף המאה ה-19 בקנדה. בישראל, הסדרה שודרה בערוץ הילדים, בחינוכית 23, ובערוץ ג'וניור. ערך מורחב – האסופית בפרקים הראשונים מוצגת אן שרלי היתומה, השומעת כי עומדים לאמץ אותה. אן מחכה בתחנת הרכבת ושם פוגשת במת'יו קתברט, אשר לוקח אותה אל "חוות הגגות הירוקים". אן מתלהבת מהמקום ומתיידדת עם מת'יו בדרכה לשם. בהגיעה אל ביתה החדש, היא מגלה כי אימוצה היה טעות, ושמרילה, אחותו של מת'יו, רצתה מראש ילד שיעזור לאחיה בעבודתו ולא ילדה, ולכן היא שוקלת להחזירה לבית היתומים. לבסוף, מרילה מוקסמת מאן ומחליטה לבסוף להשאיר אותה. את פתיח הסדרה שרה אפי בן ישראל. אן שירלי (ענת ארליך / תמר קינן): ילדה יתומה שמאומצת על ידי מרילה ואחיה מתיו ועברה לגור עימם בחוות גגות ירוקים. מרילה (אפי בן ישראל): מאמצת את אן יחד עם אחיה מתיו. אופייה קשוח אך טוב לב ואן לומדת ממנה אחריות ורצינות. גילברט (אלון וורטהיימר): תלמיד בכיתתה של אן, הוא רגיש ופיקח, ומחבב את אן אך גם הוא יריבה. מתיו (יהויכין פרידלנדר): אחיה של מרילה. אופיו רגוע יותר מאחותו והוא אחראי לעשיית מחוות קטנות לאן. דיאנה ברי (נוף נתנזון / איה שבא): חברתה הטובה ביותר של אן, עזרה לה להשתלב בגגות ירוקים עם הגעתה. הקריין (דני בסן): מספר הסיפור. אתר האינטרנט הרשמי של האסופית (ביפנית) "האסופית", במסד הנתונים הקולנועיים IMDb (באנגלית) "האסופית", במסד הנתונים הקולנועיים KinoPoisk (ברוסית) האסופית, במיזם "אישים" לתיעוד היצירה הישראלית
קרקס פרעושים

קרקסי פרעושים היו קרקסים נודדים באירופה של המאה ה-19 והיו תופעה נפוצה באותה תקופה. הקרקסים הראשונים מסוג זה היו כבר לפני כ-300–400 שנה. התכלית המקורית הייתה דווקא להציג את השכלול ביצירת כבלי מתכת דקים יותר ויותר, ותצוגה טכנית של אמני צורפות ושעונים. הדרך להראות זאת הייתה ביצירת כלי תחבורה קטנים אך עובדים, שהכוח המניע בהם היו הפרעושים הכבולים באותם כבלים. בשנות ה-40 של המאה ה-19 הבין האיטלקי לואיס ברטולוטו שהוא יכול להפוך זאת למיצג בידורי מניב כסף. יכולת זו של הפרעוש נובעת מכמות הכוח המתפרץ שהוא יכול להפיק, השקולה לכך שאדם היה מזיז מטוס ג'מבו. הקרקסים הציגו תחרויות ריצה של פרעושים, שהיו רתומים למרכבות מיניאטוריות מגולפות וצבועות. הפרעושים היו מסיעים את המרכבות לאורך המסלול, והצופים שהתגודדו מסביב לקרקס הזעיר היו מהמרים על הפרעוש המהיר ביותר, בדומה להימורים במרוצי סוסים. בעליהם של הפרעושים ענבו לפרעוש לולאה זעירה ורתמו אותו לכרכרה זעירה. הפרעושים שלא הצליחו לנתר הוסיפו לנוע בהליכה בלבד. בסוף המופע היה בעל הקרקס מרשה לפרעושים להרוות את צימאונם מדמו לעיני כל. מופע נוסף כלל תחרות קפיצה בין הפרעושים. כדי למדוד את קפיצת הפרעוש, החזיקו אותו בעדינות באמצעות מלקחיים וטבלו את רגליו בצבע נוזלי. אחר כך הניחו את הפרעוש על השולחן, אפשרו לו לנתר ומדדו את המרחק בין טביעות רגליו בין קפיצה לקפיצה. בסרטו של צ'ארלי צ'פלין "אורות הבמה" יש קטע עם מופע של קרקס פרעושים. לקראת אמצע המאה ה-20 עבר מן העולם קרקס הפרעושים. בין הסיבות לכך – ההיגיינה שאנו שומרים וקוטלי החרקים הנפוצים, הגורמים לכך שפחות ופחות פרעושי אדם נמצאים בבתים. פרעושי אדם הם גדולים וחזקים יותר מפרעושי כלבים וחתולים, שאינם מצליחים לעמוד בדרישות הקרקס. מדיה וקבצים בנושא קרקס פרעושים בוויקישיתוף Is there really such a thing as a flea circus?, באתר "The Straight Dope" סרטונים המציגים קרקסי פרעושים, באתר British Pathé Secrets of the Flea Circus, סרטון באתר יוטיוב (אורך: 5:01) Watch | David Attenborough’s Natural Curiosities: The Flea Circus, סרטון באתר יוטיוב (אורך: 1:47) כוח מתפרץ, באתר האנציקלופדיה של הטיפוס.
הרחבה רדיקלית

במתמטיקה, ובעיקר בתורת גלואה, הרחבה רדיקלית היא הרחבת שדות הנוצרת על ידי סיפוח של ביטוי שורשי לשדה הבסיס. לדוגמה, השדה Q [ 7 4 ] {\displaystyle \mathbb {Q} [{\sqrt[{4}]{7}}]} , המתקבל מסיפוח השורש הרביעי של 7 לשדה המספרים הרציונליים, הוא הרחבה רדיקלית (מממד 4) של Q {\displaystyle \mathbb {Q} } , וגם הרחבה רדיקלית (מממד 2) של Q [ 7 ] {\displaystyle \mathbb {Q} [{\sqrt {7}}]} . הרחבות רדיקליות הן מן הפשוטות ביותר בהרחבות של שדות, והמשפט המרכזי של תורת גלואה מאפיין את ההרחבות המתקבלות באמצעות שרשרת של הרחבות כאלה. הרחבה רדיקלית אפשר לתאר גם באמצעות הבניה הסטנדרטית של חוגי מנה. אם F {\displaystyle F} הוא שדה והפולינום x n − a {\displaystyle x^{n}-a} אי--פריק מעליו, אז F [ x ] / ⟨ x n − a ⟩ {\displaystyle F[x]/\langle x^{n}-a\rangle } הוא הרחבה רדיקלית של F {\displaystyle F} , הנוצרת מסיפוח השורש ה- n {\displaystyle n} -י של a {\displaystyle a} . כל הרחבה רדיקלית אפשר לתאר באופן כזה. כאשר F {\displaystyle F} כולל שורשי יחידה מסדר n {\displaystyle n} , כל הרחבה ציקלית מממד n {\displaystyle n} מעל F {\displaystyle F} היא הרחבה רדיקלית, ולהפך - כל הרחבה רדיקלית היא ציקלית. בהיעדר שורשי יחידה, ההרחבות הרדיקליות אפילו אינן נורמליות. מעל שדות ממאפיין p {\displaystyle p} , הרחבה רדיקלית מממד p {\displaystyle p} אינה ספרבילית. משפט ארטין-שרייר
העין של רע

העין של רע או העין של הורוס על פי שמה היווני היא מושג מתוך המיתולוגיה המצרית המסמל את בריאת האנושות. המיתוס מספר כי האל אתום שלח את עינו לחפש אחר שני ילדיו האבודים של נו, אבי האלים, ברחבי תבל. משבוששה לחזור יצר לעצמו אתום עין חדשה. לאחר שילדיו חזרו עם העין, אתום בכה מתוך שמחה ומדמעותיו נוצר האדם הראשון. העין הראשונה הבחינה כי אתום החליף אותה באחרת וכעסה עליו. כדי לפייס אותה הוא העניק לה מיקום מיוחד – מרכז המצח שלו, משם היא שלטה עמו על הארץ. סיפור אחר על העין, אשר קושר אותה להורוס, מספר שהורוס נלחם נגד סת כנקמה על כך שסת הרג את אביו. סת פגע בעינו של הורוס ואימו הכינה לו עין חדשה מאור הירח. סמל העין מצויר כעין אנושית עם עיטור מעוגל בתחתיתה – המיוחס לפלומה של בז. במצרים העתיקה הוא ייצג חיים טובים – עושר, אושר, בריאות מנטלית, בריאות פיזית וכדומה – לחיים ולמתים כאחד. השתמשו בו כקמע וכסמל בטבעות, בשרשראות, בחריטה באבן, בכלי חרס ואף בקמעות שהצמידו לתכריכי המתים. כל חלק של ציור העין מסמל שבר אחר: 1/2 מזוהה עם הצד הימני של גלגל העין, 1/4 עם האישון, 1/8 עם הגבה, 1/16 עם הצד השמאלי של גלגל העין, 1/32 עם הספירלה ו־1/64 עם הדמעה. במערכת השברים של העין של הורוס נעשה שימוש במשך שנים רבות כדי לרשום מרשמים וכדי לספור תבואה ואדמה. מדיה וקבצים בנושא העין של רע בוויקישיתוף ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
ER

האם התכוונתם ל... er היא סיומת האינטרנט הלאומית של שמות התחום של אריתריאה רשתית תוך-פלזמית – Endoplasmic Reticulum ER (סדרת טלוויזיה) – דרמה רפואית מאת מייקל קרייטון חדר מיון – באנגלית Emergency Room ארביום – יסוד כימי שסמלו Er
דולר ניו זילנדי

דולר ניו זילנדי (NZD) הוא ההילך החוקי של ניו זילנד. הוא משמש גם במספר מדינות אי ואיים נוספים באזור: ניואה, טוקלאו, פיטקרן, וכמטבע עיקרי באיי קוק (לצד דולר איי קוק). הדולר הניו זילנדי מסומן בסימן $, או לחלופין NZ$ כדי להבדילו ממטבעות אחרים המסומנים בסימן הדולר. הדולר הניו זילנדי מתחלק ל-100 סנט. כיום קיימים מטבעות בערך של 10, 20 ו-50 סנט, וכן 1 ו-2 דולר ושטרות בערכים של 5, 10, 20, 50 ו-100 דולר. בעבר היו קיימים מטבעות בערך של 1, 2 ו-5 סנט וכן שטרות בערך של דולר אחד ושני דולר, אך הם הוצאו מהמחזור. השטרות עשויים מפולימר פלסטי על מנת להגדיל את עמידותם ולהקשות על זיופם. כמו כן בכל שטר משובץ חלון שקוף כאמצעי ביטחון נוסף. מדיה וקבצים בנושא דולר ניו זילנדי בוויקישיתוף השטרות של ניו זילנד ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
זנזיבר (ארכיפלג)

זנזיבר הוא ארכיפלג בריבונות טנזניה, השוכן באוקיינוס ההודי. הארכיפלג מורכב מ-75 איים. שלושת האיים הגדולים הם זנזיבר (או בשמו הסוואהילי: אוּנגוּגָ'ה), פמבה ומאפיה. עם האיים הקטנים יותר נמנים פריזון איילנד ("אי בית הסוהר"), בָּאוֶוה, צָ'פְּוָואנִי, צ'וּמְבֶּה, מְנֶמְבָּה ומִיסָאלִי. האיים שטוחים יחסית, וגובהה של הפסגה הגבוהה ביותר בהם - הנמצאת באי זנזיבר - הוא כ-130 מ' מעל פני הים. באיים זנזיבר ופמבה שכנה בעבר סולטנות זנזיבר, שהפכה בהמשך לפרוטקטורט בריטי, ולמדינה עצמאית קצרת ימים, עד לאיחודה עם טנגניקה והקמת הרפובליקה המאוחדת של טנזניה. לעומתם, מאפיה נחשב לחלק מטנגניקה, ולפיכך גם היה בעבר חלק ממזרח אפריקה הגרמנית ומהמושבה הבריטית טנגניקה. גם לאחר האיחוד, נהנים האיים זנזיבר ופמבה מאוטונומיה, בעוד מאפיה שייך אדמיניסטרטיבית למחוז פְּוָואנִי שביבשה.
זנזיבר (פירושונים)

האם התכוונתם ל... זנזיבר – חבל ארץ אוטונומי למחצה בטנזניה הכולל את איי ארכיפלג זנזיבר אוּנגוּגָ'ה (או האי זנזיבר) – האי המרכזי בארכיפלג זנזיבר זנזיבר (ארכיפלג) – קבוצת איים באוקיינוס ההודי זנזיבר סיטי – בירת האי זנזיבר ערוץ זנזיבר – מצר ים המפריד בין האי זנזיבר ויבשת אפריקה סולטנות זנזיבר – סולטנות ששלטה בזנזיבר בין השנים 1890-1861 והייתה לפרוטקטורט בריטי בשנים 1963-1890